มาเลย์ โคตรดุ บุกถล่มเวียดนาม 4-2 ลิ่วชิงซูซูกิคัพชนช้างศึก
เสือเหลือง มาเลเซีย โชว์ฟอร์มสุดโหด หลังบุกไปเอาชนะ แข้งญวน เวียดนาม ถึงถิ่น 4-2 รวมผล 2 นัด มาเลเซีย ชนะ 5-4 ผ่านเข้ารอบชิงชนะเลิศ ศึกลูกหนังเอเอฟเอฟ ซูซูกิ คัพ 2014 ได้สำเร็จ โดยจะเข้าไปพบกับ ทีมชาติไทย ซึ่งจะทำการแข่งขัน 2 นัด ในวันที่ 17 ธ.ค. และ 20 ธ.ค.นี้,11 ธ.ค. ศึกฟุตบอลเอเอฟเอฟ ซูซูกิ คัพ 2014 รอบรองชนะเลิศ นัดที่ 2 ทีมเวียดนาม อดีตแชมป์เอเอฟเอฟ ซูซูกิ คัพ 1 สมัย เปิดสนามรับการมาเยือนของ เสือเหลือง มาเลเซีย อดีตแชมป์เอเอฟเอฟ ซูซูกิ คัพ 1 สมัย เช่นกัน โดยเกมแรก เวียดนาม บุกไปชนะ มาเลเซีย มา 2-1,เปิดฉากครึ่งแรก นาทีที่ 3 มาเลเซีย บุกมานำ เวียดนาม ไปก่อน 1-0 จากการยิงจุดโทษของ ซาฟิก ราฮิม ซัดเสียบมุมเข้าไป,จากนั้นนาทีที่ 16 มาเลเซีย หนี เวียดนาม เป็น 2-0 จากการยิงของ นอร์ชาห์รูล ตาลาฮา ถึงนาทีที่ 22 แฟนบอลญวนได้เฮลั่นสนาม เมื่อ เล คอง วิน สังหารจุดโทษเข้าไป ให้เวียดนามไล่มาเลเซีย มาเป็น 1-2,ต่อมา นาทีที่ 29 แฟนเจ้าถิ่นนั่งเงียบอีกรอบ เมื่อมาเลเซีย ได้ประตูนำเวียดนาม 3-1 จากการทำเข้าประตูตัวเองของ ดิน เถียน ตัน กองหลังเวียดนาม,เสือเหลืองยิ่งเล่นยิ่งคึก ถึงนาทีที่ 44  ชูคอร์ อาดัน กัปตันทีมมาเลเซีย โหม่งบอลเข้าประตูไป ให้ทีมเสือเหลือง นำห่าง 4-1 รวมผล 2 นัด มาเลย์นำ 5-3 แล้ว,จบครึ่งแรก มาเลเซีย นำ เวียดนาม ไปก่อน  4-1,กลับมาเล่นต่อในครึ่งหลัง ถึงนาทีที่ 79 เวียดนาม ไล่มาเป็น 2-4 จากจังหวะที่ เล คอง วิน หลุดเข้าไปซัดในเขตโทษเข้าไปอย่างสวยงาม แต่ผลรวม 2 นัด มาเลเซีย ยังนำ 5-4,เข้าสู่ช่วงท้ายเกม เวียดนาม พยายามบุกใส่อย่างหนัก ขณะที่ มาเลเซีย ตั้งรับแล้วรอจังหวะสวนกลับ แต่ก็ไม่มีฝ่ายไหนทำประตูเพิ่มได้ จบเกม มาเลเซีย บุกมาเอาชนะ เวียดนาม ถึงถิ่น 4-2 รวมผล 2 นัด มาเลเซีย ชนะ 5-4 ผ่านเข้ารอบชิงชนะเลิศได้สำเร็จ โดยจะเข้าไปพบกับ ทีมชาติไทย ที่เอาชนะ ฟิลิปปินส์ รวมผล 2 นัด 3-0 ในรอบรองชนะเลิศ,สำหรับเกมนัดชิงชนะเลิศ จะแข่ง 2 นัด นัดแรก มาเลเซีย จะบุกไปเยือนทีมชาติไทย ที่สนามราชมังคลากีฬาสถาน ในวันพุธที่ 17 ธ.ค. จากนั้นจะเปิดสนามชาห์ อาลัม สเตเดียม รับการมาเยือนของทีมชาติไทย ในวันเสาร์ที่ 20 ธ.ค.นี้
เสือเหลือง มาเลเซีย โชว์ฟอร์มสุดโหด หลังบุกไปเอาชนะ แข้งญวน เวียดนาม ถึงถิ่น 4-2 รวมผล 2 นัด มาเลเซีย ชนะ 5-4 ผ่านเข้ารอบชิงชนะเลิศศึกลูกหนังเอเอฟเอฟ ซูซูกิ คัพ 2014 ได้สำเร็จ โดยจะเข้าไปพบกับ ทีมชาติไทย
มาเลเซีย,เวียดนาม,ข่าวกีฬา,เอเอฟเอฟ ซูซูกิ คัพ